stanford-oval/wikipedia huggingface dataset:
חיל הלוגיסטיקה
מבנה החיל

| יחידה | תפקיד |
| --- | --- |
מחלקת הלוגיסטיקה והמבצעים: אמונה על הפעלת המערך הלוגיסטי בצה"ל והמערך הלוגיסטי המטכ"לי בכלל מצבי השח"ם. אחראית על שמירה ובקרה אחר רמת הכשירות והכוננות הלוגיסטית ביחידות צה"ל וכן על הקצאת אמצעים לוגיסטיים לטובת היחידות והמשרתים בהן. בנוסף אמונה על תוכנית האבטחה וההתגוננות של יחידות פיקוד ז"י ואט"ל.
מחלקת לוגיסטיקה פיקוד זרוע היבשה: גוף המטה הלוגיסטי ליחידות זרוע היבשה, אמון על מוכנות היחידות בכלל מצבי השח"ם. האחראי על התכנון, תאום ובקרה למענה הלוגיסטי והתקשובי ביחידות פיקוד ז"י.
מחלקת משאבי אנוש זרוע היבשה: נושאת באחריות בשגרה וכן למוכנות לחירום בהיבט המשא״ן והטיפול בפרט - חובה, נגדים, קצינים, אע״צים ומילואים בזרוע היבשה ובאט"ל. אחראית על פיתוח וטיפוח הסגל הלוגיסטי הבכיר באט"ל.
מחלקת טכנולוגיה ואחזקה זרוע היבשה: אחראית על גיבוש תוכניות מערך האחזקה המטכ"לי במצבי השח״ם ומגדיר סד״ע להפעלת מערך האחזקה במצבי השח"ם, מנחה על מדיניות תהליכי בניין הכוח של מערכי הטנ״א בהתאם לצרכים המבצעיים, תרחיש הייחוס והמענה לקיום השוטף.
מחלקת שוה״ם ותשתיות: מחלקה המובילה ייזום, תכנון, תקציב, ביצוע ואחזקת תשתיות היבשה ומימוש פרויקטי שוה״ם. אחראית על הפעלת המנהלות לפרויקטים שבאחריות זרוע היבשה, וכן על מוכנות מערך הבינוי של צה"ל בשגרה והפעלתו בחירום ובמלחמה. מנחה ומבקרת אחר תחום התשתיות במחנות מערך היבשה.
תגי יחידות בחיל הלוגיסטיקה > מרכזים

תג מערך המזון
תג מרכז הציוד
תג מרכז ההובלה
תגי יחידות בחיל הלוגיסטיקה > אגדים לוגיסטיים מרחבים

תג אגד לוגיסטי מרחבי (אלמ"ר) של פיקוד הצפון (צפון גולן)
תג אלמ"ר של פיקוד הצפון (לבנון)
תג אלמ"ר של פיקוד הצפון (דרום גולן) - נסגר
תג אלמ"ר 5004 של פיקוד המרכז
תג אלמ"ר של פיקוד הדרום (דרום-מערב) - נסגר
תג אלמ"ר של פיקוד הדרום (דרום)
תגי יחידות בחיל הלוגיסטיקה > תגים ישנים ותגי יחידות שנסגרו

תג החיל הכללי, שימש את חיל הההספקה בין השנים 1951–1979
התג הראשוני של אלמ"ר 5003 (דרום גולן)
תג מרכז הספקה (מה"ס) 553 של פיקוד הצפון, בסיס צנובר ברמת הגולן - נסגר בשנת 2004
תג מרכז הספקה 617 של פיקוד הדרום, בסיס יותם ברפידים בסיני, ולאחר כך באילת
תג מרכז הספקה של פיקוד המרכז
תג של מענ"א/ממט"ל (מרכז מחשוב טכנולוגי לוגיסטי). תחילתו של היחידה בחיל התחזוקה בהמשך היחידה עברה לחיל הקשר
תג מרכז הציוד
תג מערך המזון הישן
תג מרכז הדלק
תג מרכז הבינוי 5600 (עבר לחיל התחזוקה מחיל ההנדסה בשנות השמונים, נסגר ב-2012)
תג מרכז הציוד 6500 (מר"ץ) עד לאיחוד עם מרכז ציוד רפואי (מצר"פ) ב-1.1.16
תג מצר"פ (מרכז ציוד רפואי) גרסה ישנה
תג מצר"פ (מרכז ציוד רפואי) גרסה אחרונה לפני איחוד עם מרכז הציוד (מר"ץ) ב-1.1.16.
תג שוחרי קד"צ.
קציני הלוגיסטיקה הראשיים

| שם | תקופת כהונה | הערות |
| --- | --- | --- |
| סגן-אלוף משה בר-אילן | דצמבר 1947 – יוני 1948 | מפקד שירות הציוד וההספקה |
| סגן-אלוף שמעון מזא"ה | 26 ביוני 1948 – אוגוסט 1949 | מפקד שירות ההספקה |
| אל"ם עמנואל גלבר | 1949 – 1957 | תחילה כקצין חיל ההספקה והתובלה הראשי ואחר כך כקצין ההספקה הראשי |
| אל"ם חנן דשא | 1957 – 1960 |  |
| אל"ם צבי טמיר | 1960 – 1964 |  |
| אל"ם נחמיה קין | 1964 – 1966 | לימים אלוף, ראש אג"א (אגף האפסנאות) |
| אל"ם משה גת | 1966 – 1969 |  |
| תא"ל שמעון גלבוע | 1969 – 1973 |  |
| תא"ל יוחנן גור | 1973 – 1974 | לימים אלוף, ראש אג"א (אגף האפסנאות) |
| תא"ל פנחס להב | 1974 – 1976 |  |
| תא"ל אברהם שני | 1976 – 1980 |  |
| תא"ל רמי דותן | 1980 – 1984 | לימים יו"ר האגודה למען החייל |
| תא"ל ציון מסורי | 1984 – 1986 |  |
| תא"ל אברהם אלפסי | 1986 – 1989 |  |
| תא"ל ישראל חיות | 1989 – 1992 |  |
| תא"ל מיקי שקד | 1992 – 1995 |  |
| תא"ל דן נדיב | 1995 – 1998 |  |
| תא"ל נתי אפרתי | 1998 – 2001 |  |
| תא"ל רוני מורנו | 2001 – 2005 |  |
| תא"ל יצחק (איציק) בן-טוב | 2005 – 2009 |  |
| תא"ל מופיד גאנם | 2009 – 2013 |  |
| תא"ל רון אילוז | 2013 – 2016 |  |
| תא"ל יוסי אילוק | 2016 – 2020 |  |
| תא"ל רונן כהן | 2020 – 2023 |  |
| תא"ל חיים מלכי | 2023 - הווה |  |
הכשרה

ההכשרה בחיל מתבצעת בבית הספר ללוגיסטיקה - בה"ד 6, אשר ממוקם במחנה קריית ההדרכה. הבה"ד אחראי על הכשרת מקצועות הלוגיסטיקה (נהיגה, מגדנאות, טבחות ובינוי תחת משרד הביטחון וחלקו תחת הפיקודים (אגף ההנדסה והבינוי), ניהול מערכות הזנה ועוד), וכן על כל הקורסים הפיקודיים בחיל (הדרכה, השלמה חילית לצוערי החיל ועוד).
הכשרת קצינים לחיל

בנוסף להכשרה במסלולים שדומים להם מתקיימים בכל חילות צה"ל (הסבת נגדים לקצונה, הוצאת חיילים סדירים מהחיל לקצונה שלא במסלול ייעודי, הפניית חיילים מיחידות שדה שהחלו במסלול לוחמים לחיל הלוגיסטיקה) נעשית ההכשרה גם בשלושה מסלולים ייעודיים:
הכשרת קצינים לחיל > מסלול "חץ"

בין מגוון התפקידים ומסלולי ההכשרה הקיימים בחיל נמנה מסלול חץ הידוע כמסלול הייעודי לקצונה המיועד לבעלי פרופיל צבאי 72–97. המסלול מכשיר את חניכיו לפקד כקציני לוגיסטיקה בצה"ל אשר באחריותם ניהול כלל המשאבים ביחידה - מים ומזון, ציוד לחימה, דלק ואנרגיה, הובלה ושינוע וניהול תחום הבינוי והתשתיות.
מסלול ההכשרה בן 8 שלבים: טירונות (רובאי 03), קורס יסודות הלוגיסטיקה, סיפוח ליחידות צה"ל, השתלמות פיקודית של הבה"ד, תקופת סיפוח נוספת ביחידות צה"ל, קפ"ל (קורס פיקוד לוגיסטי), קורס קצינים (בה"ד 1) והשלמה חילית בחיל הלוגיסטיקה.
הכשרת קצינים לחיל > מסלול "קשת"

מסלול קשת הוא מסלול ייעודי לקצונה בחיל הלוגיסטיקה המיועד לבעלי פרופיל עורפי. המסלול מכשיר את חניכיו לפקד כקציני לוגיסטיקה בצה"ל אשר באחריותם ניהול כלל המשאבים ביחידה - מים ומזון, ציוד לחימה, דלק ואנרגיה, הובלה ושינוע וניהול תחום הבינוי והתשתיות.
מסלול ההכשרה בן 6 שלבים: טירונות (רובאי 02), קורס יסודות הלוגיסטיקה, תקופת הצבה באחת מיחידות צה"ל, השתלמות פיקודית של הבה"ד, תקופת הצבה באחת מיחידות צה"ל, קורס פיקוד לוגיסטי, קורס קצינים (בה"ד 1) והשלמה חילית בחיל הלוגיסטיקה.
הכשרת קצינים לחיל > מסלול עתודת הלוגיסטיקה

מסלול העתודה האקדמית כולל לימודי תואר ראשון בלוגיסטיקה וכלכלה באוניברסיטת בר-אילן. משך הלימודים במסלול הוא כשנתיים ומשך שירות הקבע הנדרש הוא שלוש שנים.
ראו גם

תובלה צבאית
הערות שוליים

↑  "ל-הקצין-הסרוג-מונה-לתפקיד-היוקרתי-/ שינויים בצמרת צה"ל: הקצין הסרוג מונה לתפקיד היוקרתי, באתר כיפה, ‏24 באוגוסט 2023
↑  http://www.atal.idf.il/994-9206-he/Atal.aspx איחוד מרכז ציוד ומרכז ציוד רפואי
↑  http://www.logistics.atal.idf.il/1098-he/Halag.aspx מסלול חץ באתר חיל הלוגיסטיקה
| --- | --- |
בקרת זהויות :  NLI: 987011038670705171 
אתר ההנצחה לחללי חיל הלוגיסטיקה ליד תל חדיד
סיכת כומתה של "חיל הספקה", שמו הקודם של חיל הלוגיסטיקה.
חסן וייטסייד

| --- | --- |

וייטדייס בשנת 2019
 לידה:  13 ביוני 1989 (בן 35) גאסטוניה שבצפון קרוליינה
 עמדה:  סנטר
 גובה:  2.13 מטר
 מספר:  20
 מכללה:  אוניברסיטת מארשל
 דראפט:  בחירה מספר 33, 2010 סקרמנטו קינגס
 קבוצות כשחקן
 2010–2012   2012–2013   2013   2013   2013   2013–2014   2014   2014   2014–2019   2019–2020   2020–2021   2021–2022   2023:  סקרמנטו קינגס   סו פולס סקייפורס   ריו גראנדה ואלי וייפרס   אמשיט קלאב   סצ'ואן בלו ויילס   אל מוטאהד טריפולי   ג'יאנגסו טונקסי   איווה אנרג'י   מיאמי היט   פורטלנד טרייל בלייזרס   סקרמנטו קינגס   יוטה ג'אז   שודדי קוויברדיאס
 הישגים כשחקן
 חמישיית ההגנה השנייה (2016)
חסן ניאם וייטסייד (באנגלית: Hassan Niam Whiteside; נולד ב-13 ביוני 1989) הוא כדורסלן עבר אמריקאי ששיחק בעמדת הסנטר. בעבר שיחק בקבוצת הכדורסל של מכללת מארשל ונבחר בדראפט 2010 במקום ה-33 על ידי קבוצת סקרמנטו קינגס.
בצעירותו

וייטסייד נולד וגדל בעיר גאסטוניה שבצפון קרוליינה לאם חד הורית עם שישה אחים ואחיות. אביו, חסון ארבובקר(אנ'), שיחק פוטבול במינסוטה ויקינגס וטמפה ביי באקנירס מליגת ה-NFL. בשתי שנותיו הראשונות בתיכון למד בשלושה בתי ספר שונים, ולקראת שנתו השלישית בתיכון עבר וייטסייד לגור יחד עם אביו בניוארק, ניו ג'רזי, שם שיחק בעונת 07–2006 בקבוצת הכדורסל של תיכון 'איסט סייד' והשיג ממוצע של 18 נקודות, 10 כדורים חוזרים ו-5.5 חסימות למשחק. בשנת 2007 חזר וייטסייד להתגורר בצפון קרוליינה ובשנים 08–2007 למד באקדמיית התקווה הנוצרית בשארלוט. בעונת 09–2008 עבר לתיכון 'פטרסון' בלנור (אנ') ועזר לקבוצת הכדורסל של התיכון, לצד חברו ד'אנדרה קיין, להשיג מאזן שיא של 34 ניצחונות מול שני הפסדים בלבד ולזכות במקום הראשון הארצי.
קריירת מכללות

לקראת עונת 10–2009 הצטרף וייטסייד למכללת מארשל ומהר מאוד משך תשומת לב רבה לאחר שב-28 בדצמבר בניצחון קבוצתו 60-53 על אוהיו בובקאטס צבר 14 נקודות, קלט 17 כדורים חוזרים וחסם 9 זריקות, ב-29 דקות משחק. ב-28 בנובמבר השיג וייטסייד את הטריפל דאבל הראשון בקריירה כשצבר 17 נקודות, 14 כדורים חוזרים ו-11 חסימות בניצחון קבוצתו 54–105 על ברסקיה בירקטס, כשבהמשך העונה השיג עוד שני טריפל דאבלים. הוא סיים את העונה כחוסם המוביל בליגה עם 182 חסימות ובכך שבר את שיא המחוז לחסימות בעונה אחת.
ב-29 במרץ 2010 הודיע וייטסייד על מועמדותו בדראפט 2010 של ה-NBA.
קריירה מקצוענית > תחילת הקריירה

ב-24 ביוני 2010 נבחר וייטסייד על ידי סקרמנטו קינגס בבחירה השלישית בסיבוב השני של הדראפט וב-19 ביולי חתם על חוזה לשנתיים עם אופציה להארכה בשנתיים נוספות, כשבשנתיים הראשונות הוא אמור להרוויח 1.76 מיליון דולר ובסך הכל 3.8 מיליון דולר בארבע שנים. ב-29 בנובמבר 2010 נשלח וייטסייד לקבוצת ליגת הפיתוח של סקרמנטו קינגס - רנו ביהורנס וב-9 בינואר 2011 שב לשחק במדי הקינגס. ב-5 במרס 2011 עבר וייטסייד ניתוח לאיחוי קרע בגיד בברכו השמאלית, שהשביתו לעונה שלימה, בסך הכל שותף וייטסייד בעונת הרוקי שלו במשחק אחד בלבד. בינואר 2012 נשלח שוב וייטסייד לקבוצת רנו ביגהורנס מליגת הפיתוח וב-4 בפברואר חזר בפעם השנייה לשחק במדי הקינגס. ב-16 ביולי 2012 שוחרר ווייטסייד מסקרמנטו קינגס.
לאחר מעבר בין קבוצות מליגת הפיתוח, שיחק בסופו של דבר וייטסייד בקבוצת ריו גראנדה ובתום העונה בליגת הפיתוח הצטרף לקבוצת אמחיט מהליגה הלבנונית. ב-26 במאי 2013 הצטרף וייטסייד לקבוצת סצ'ואן בלו ויילס מהליגה הסינית, שם שיחק 27 משחקים והשיג 25.7 נקודות (ב-56.4% אחוזים), 16.6 כדורים חוזרים, 5.1 חסימות ו-1.4 חטיפות בממוצע למשחק, הוא זכה בתואר שחקן ההגנה של השנה, סנטר השנה ונבחר לחמישיית העונה בליגה, הבלו ויילס עברו את פלייאוף סיום העונה ללא הפסד ווייטסייד נבחר לשחקן המצטיין של הגמר. בנובמבר 2013 חתם וייטסייד בקבוצת אל מווטאהד טריפולי מהליגה הלבנונית, משם שוחרר באפריל 2014. במאי חתם בקבוצת איאגסו טונצ'י מהליגה הסינית ושיחק שם 17 משחקים. ב-25 בספטמבר 2014 חתם וייטסייד בקבוצת ממפיס גריזליס מליגת ה-NBA, אך שוחרר ב-22 באוקטובר ועבר בין מספר קבוצות בליגת הפיתוח.
קריירה מקצוענית > מיאמי היט

ב-24 בנובמבר חתם וייטסייד בקבוצת מיאמי היט וב-4 בינואר השיג לראשונה בקריירת ה-NBA דאבל דאבל כשצבר 11 נקודות, 10 כדורים חוזרים וחמש חסימות בניצחון קבוצתו 84–88 על הברוקלין נטס. ב-25 בינואר 2015 השיג וייטסייד את הטריפל דאבל הראשון שלו ב-NBA כשצבר 14 נקודות, 13 כדורים חוזרים ו-12 חסימות בניצחון 84–96 על שיקגו בולס, וייטסייד היה השחקן הרביעי בסך הכל ב-25 השנים האחרונות שהשיג לפחות 12 נקודות, 12 כדורים חוזרים ו-12 חסימות במשחק והראשון מאז מאנוט בול שהשיג 12 חסימות בפחות מ-25 דקות משחק, כשהוא עולה מהספסל. ב-4 בפברואר קבע וייטסייד שיא קריירה כשצבר 24 נקודות ב-12 מ-13 מהשדה ו-20 כדורים חוזרים בהפסד ההיט 101–102 למינסוטה טיברוולבס. ב-10 במרץ הושעה וייטסייד ממשחק אחד לאחר שהכה את קלי אוליניק במשחק מול בוסטון סלטיקס. וייטסייד היה מועמד לפרס השחקן המשתפר של העונה, אך הגיע למקום הרביעי בהצבעה. את עונתו הראשונה במדי ההיט סיים עם ממוצע של 11.8 נקודות ו-10 כדורים חוזרים במשחק.
בעונת 2015/2016 המשיך לשחק במדי ההיט וב-17 בנובמבר 2015 השיג את הטריפל דאבל השני שלו כשקלע 22 נקודות, קטף 14 כדורים חוזרים וחסם 10 פעמים בהפסד ההיט לקבוצת מינסוטה טימברוולבס.
קריירה מקצוענית > פורטלנד טרייל בלייזרס

ב-6 ביולי 2019 הועבר לפורטלנד טרייל בלייזרס, כחלק מטרייד בין ארבע קבוצות בו השתתפו גם פילדלפיה 76' ולוס אנג'לס קליפרס.
קריירה מקצוענית > החזרה לסקרמנטו

לקראת עונת 2020/2021 חתם על חוזה בסקרמנטו קינגס, בה החל את קריירת המשחק.
קריירה מקצוענית > יוטה ג'אז

באוגוסט 2021 חתם וייטסייד על חוזה ביוטה ג'אז.
סטטיסטיקות קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | סקרמנטו | 1 | 0 | 2.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| 2011/2012 | סקרמנטו | 18 | 0 | 6.1 | 0.444 | 0.000 | 0.417 | 2.2 | 0.0 | 0.2 | 0.8 | 1.6 |
| 2014/2015 | מיאמי | 48 | 32 | 23.8 | 0.628 | 0.000 | 0.500 | 10.0 | 0.1 | 0.6 | 2.6 | 11.8 |
| 2015/2016 | מיאמי | 73 | 43 | 29.1 | 0.606 | 0.000 | 0.650 | 11.8 | 0.4 | 0.6 | 3.7 | 14.2 |
| 2016/2017 | מיאמי | 77 | 77 | 32.6 | 0.557 | 0.000 | 0.628 | 14.1 | 0.7 | 0.7 | 2.1 | 17.0 |
| 2017/2018 | מיאמי | 54 | 54 | 25.3 | 0.540 | 1.000 | 0.703 | 11.4 | 1.0 | 0.7 | 1.7 | 14.0 |
| 2018/2019 | מיאמי | 72 | 53 | 23.3 | 0.571 | 0.125 | 0.449 | 11.3 | 0.8 | 0.6 | 1.9 | 12.3 |
| 2019/2020 | פורטלנד | 67 | 61 | 30.0 | 0.621 | 0.571 | 0.686 | 13.5 | 1.2 | 0.4 | 2.9 | 15.5 |
| קריירה |  | 410 | 320 | 26.7 | 0.582 | 0.320 | 0.608 | 11.7 | 0.7 | 0.6 | 2.4 | 13.7 |
סטטיסטיקות קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016 | מיאמי | 10 | 10 | 29.1 | 0.681 | 0.000 | 0.591 | 10.9 | 0.3 | 0.8 | 2.8 | 12.0 |
| 2018 | מיאמי | 5 | 5 | 15.4 | 0.450 | 0.000 | 0.615 | 6.0 | 0.2 | 0.0 | 1.2 | 5.2 |
| 2020 | פורטלנד | 5 | 3 | 21.2 | 0.542 | 1.000 | 0.500 | 7.0 | 0.4 | 0.2 | 2.0 | 6.8 |
| קריירה |  | 20 | 18 | 23.7 | 0.611 | 1.000 | 0.577 | 8.7 | 0.3 | 0.5 | 2.2 | 9.0 |
הערות שוליים

↑  פורטלנד מצרפת את וייטסייד, באתר הקבוצה, 6 ביולי 2019
↑  וייטסייד חותם על חוזה בסקרמנטו, באתר הקבוצה, 27 בנובמבר 2020
יהושע סופר

| --- | --- |
יהושע סופר, ינואר 2011
יהושע סופר, ינואר 2011
 לידה:  1958 (בן 66 בערך) ג'מייקה ג'מייקה
 מידע כללי
 מדינה:  ישראל ישראל
 ספורט
 ענף ספורט:  אמנויות לחימה משולבות
 תקופת הפעילות:  מ-1963
 מאמן:  מונג סאנג באנג
 הישגים
 דרגה:  ראש שיטת אבי"ר   דאן 7 בהפקידו   דאן 6 בקוק סול וון (אנ')  דאן 3 בטאקוונדו
יהושע סופר מעטוף דוח (נולד ב-1958, מכונה גם, אלוף אבי"ר או נייג'ל האדמו"ר) הוא אמן לחימה, מוזיקאי, צייר ותסריטאי ישראלי, מחלוצי זמרי ההיפ-הופ בישראל.
קורות חייו > ראשית דרכו ואמנויות הלחימה

יהושע סופר נולד בג'מייקה למשפחה יהודית, לדבריו בעלת שורשים תימנים. בגיל שלוש החל ללמוד אמנויות לחימה מידי סבו. בהיותו רך בשנים עברה כל משפחתו לארצות הברית. בגיל 5 החל סופר להתאמן במועדונו של צ'אק נוריס בלוס אנג'לס באמנות הלחימה הקוריאנית קוק סול וון (אנ'). סופר למד גם אצל משפחת סאו (מייסדי הקוק סול וון) ומאסטר מונג סאנג באנג.
לטענתו, הוא נושא בתואר דאן 6 בקוק סול וון (אנ'), דאן 3 בטאקוונדו ודאן 7 בהפקידו. את תעודת ההוראה הרשמית לאמנויות לחימה מטעם מדינת ישראל עשה בעת שהיה בדרגת חגורה חומה בטאקוונדו.[דרוש מקור]
קורות חייו > העלייה ארצה והקריירה המוזיקלית

לאחר שנולדה לו בת ב-1988 התאלמן סופר מאשתו ומקץ שנה עלה לישראל, בה פתח בקריירה מוזיקלית קצרה. ב-1993, תחת השם נייג'ל האדמו"ר, הקליט סופר את אלבום הראגמאפין וההיפ הופ, חומוס מטמטם, בהוצאת בן מוש בהפקתו של יאיר ניצני והפקתו המוזיקלית של יוסי פיין. האלבום, אשר הכיל תכנים משעשעים רבים, היה קליל באופיו והושמע רבות ברדיו, אולם לא זכה להצלחה כלכלית רבה. הוא נמכר ב-500 עותקים בלבד וסופר קטע את הקריירה המוזיקלית שלו באיבה. למרות זאת, נחשב סופר כחלוץ ההיפ הופ הישראלי והיווה מקור השראה לרבים שבאו בעקבותיו, ביניהם שב"ק ס, פישי הגדול ורביד פלוטניק. ב-2003, במלאת עשור ליציאתו של האלבום, ארגנו שב"ק ס מופע איחוד גדול בהשתתפות אמני ההיפ הופ המובילים בישראל, בשם "כל הקופה 2003", לשם הזמינו את נייג'ל להופיע לראשונה מזה עשור ומאז פריחת סצנת ההיפ הופ הישראלי.
ב-2012 הופיע במסגרת פסטיבל הרגאיי בירושלים.
קורות חייו > אבי"ר

לאחר סיומה של הקריירה המוזיקלית שלו, החל סופר ללמד את אמנות הלחימה העברית "אבי"ר". לטענתו, אבי"ר היא אמנות לחימה יהודית אשר פותחה על ידי צאצאי יעקב, שימשה את שומריו של דוד המלך והועברה מדור לדור בסתר בתוך משפחתו של סופר. לטענתו, סבו איחד את המסורות הקרביות שקיבל מהענף המשפחתי שהיה חי בתימן באזורי חבאן ונג'רן, ענף אחר של המשפחה נשאר כמאה דורות בארץ ישראל, והענף הנוסף היה חי בכורדיסטן ובאוקראינה. סופר גם טוען שהוא אינו מייסד השיטה אלא רק מחדשה בעידן המודרני. השיטה, אשר מראה דמיון רב לאמנויות הלחימה הקוריאניות בהם סופר התאמן, עושה שימוש רב בסמלים ואותיות מתורת הקבלה להצגת כל תנועה בגוף.
בבעלותו של סופר שני מרכזים המלמדים אבי"ר, בירושלים ובתל אביב. בין חניכיו נמנים לא מעט מאמני ההיפ הופ בישראל, ביניהם פישי הגדול וחלוצי החלל. [דרוש מקור]
בעונה התשיעית של ארץ נהדרת, מוצג מערכון בביצוע אלי פיניש, המציג בצורה סאטירית את שיטת האבי"ר ויהושע סופר.
ראו גם

חומוס מטמטם
הערות שוליים

↑  אורי זר אביב, בעיטה מהאדמו"ר: ראיון עם יהושע סופר, באתר הארץ, 23 באוגוסט 2012
↑  אנו באנו ארצה, לשנות פה את המוזיקה, באתר ynet, 14 במאי 2013
↑  נייג'ל האדמו"ר חוזר לבמה, חדר החדשות
↑  אורי זר אביב, בעיטה מהאדמו"ר: ראיון עם יהושע סופר, באתר הארץ, 23 באוגוסט 2012
↑  חומוס מטמטם - נייג'ל האדמור בפסטיבל הרגאיי בירושלים 2012
↑  תורת הלחימה היהודית - גיבו"ר, באתר ‏מאקו‏, 23 בינואר 2012
| --- | --- |
בקרת זהויות :  NLI: 987008887281505171  VIAF: 5425160122850040630000   WorldCat (עם VIAF): 5425160122850040630000
טמפיקו

| --- | --- |
סמל טמפיקוסמל טמפיקו

 מדינה:  מקסיקו מקסיקו
 מדינה:  טמאוליפס טמאוליפס
 תאריך ייסוד:  12 באפריל 1823
 שטח:  92.73 קמ"ר
 גובה:  10 מטרים
 אוכלוסייה:  ‏
  ‑ בעיר:  297,284 (2010)
  ‑ במטרופולין:  859,419 (2010)
 קואורדינטות:  22°15′19″N 97°52′07″W﻿ / ﻿22.255277777778°N 97.868611111111°W﻿ / 22.255277777778; -97.868611111111 
 אזור זמן:  UTC -6
 https://tampico.gob.mx/
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו טמפיקו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו טמפיקו(למפת טמאוליפס רגילה) סיודד ויקטוריה ריינוסה מטמורוס נואבו לארדו מפרץ מקסיקו  ס. ארצות הברית נואבו לאון קואווילה קוא. ורא. סן לואיס פוטוסיטמפיקו(למפת טמאוליפס מוגדלת) סיודד ויקטוריה ריינוסה מטמורוס נואבו לארדו מפרץ מקסיקו  סקט. ארצות הברית נואבו לאון קואווילה קואווילה וראקרוס סן לואיס פוטוסיטמפיקו  he tabBackground:;tabBorder:#aaa;defaultTab:0;
 
טמפיקו (בספרדית: Tampico) היא עיר נמל במדינת טמאוליפס במקסיקו. טמפיקו שוכנת על הגדה הצפונית של נהר פאנוקו, במרחק של כ-10 קילומטרים ממפרץ מקסיקו, ועל הגבול של טמאוליפס עם מדינת וראקרוס.
היסטוריה

במשך מאות שנים לפני הגעת הספרדים לאזור, שכנה בו התיישבות ילידית בשם טמפיקו. משמעות השם בשפת ואסטק היא "מקום הלוטרות".
הספרדים הראשונים להגיע לאזור היו אנשי המשלחת של אלונסו אלברס דה פינדה ב-1520. הם ניסו להקים מוצב על גדות נהר פאנוקו, אך הילידים מנעו את ההקמה. באותה שנה נשלחה משלחת נוספת, אך גם היא לא צלחה.
ב-1532 הקים באזור הכומר הפרנציסקני אנדרס דה אולמוס מיסיון ומנזר. ב-26 באפריל 1554 נוסדה התיישבות סביב המנזר והמיסיון שנקראה סן לואיס דה טמפיקו. לאחר מספר התקפות של שודדי ים הועברה ההתיישבות מהגדה הצפונית של הנהר אל הגדה הדרומית.
העיר הנוכחית נוסדה ב-12 באפריל 1823 על ידי קבוצת אנשים מהעיר אלטמירה הסמוכה. ההתיישבות הפכה תוך שנים ספורות לנמל חשוב.
ב-1829 שלחה ספרד כוחות מקובה לכיבוש טמפיקו כצעד ראשון בדרך להשתלטות מחדש על מקסיקו העצמאית. כוח מקסיקני בפיקוד הגנרל אנטוניו לופס דה סנטה אנה הצליח לעצור את הספרדים והשתלט מחדש על העיר.
בתחילת המאה ה-20 החלה הפקת נפט באזור טמפיקו. בעקבות כך התפתחה בעיר תעשיית נפט שהביאה לגידול באוכלוסייה.
ב-9 באפריל 1914, במהלך המהפכה המקסיקנית, עצרה ספינה מקסיקנית בטעות ספינה עם מספר מלחים אמריקאים ליד חופי טמפיקו. התקרית הובילה לפרשת טמפיקו, במהלכה כבשה ארצות הברית את עיר הנמל וראקרוס למספר חודשים.
כלכלה

כלכלת העיר מסתמכת על הנמל שלה ועל התעשייה בה ובערים אחרות במטרופולין של טמפיקו.
חינוך

בעיר נמצאים מספר קמפוסים של אוניברסיטאות, בהם הקמפוס של האוניברסיטה האוטונומית של טמאוליפס.
תחבורה

את העיר משרת נמל התעופה הבינלאומי חנרל פרנסיסקו חבייר מינה, הקרוי על שמו של פרנסיסקו חבייר מינה, שהיה לוחם מקסיקני שנהרג במלחמת העצמאות של מקסיקו. הנמל מציע טיסות למספר יעדים בתוך מקסיקו.
יוסף וקיל

| --- | --- |
 מדינה:  ישראל ישראל
 השתייכות:   משטרת ישראל  משמר הגבול
 דרגה:    סמל שני
 עיטורים
   עיטור הגבורה
 
יוסף וֵקִיל הוא שוטר ולוחם מג"ב ישראלי, אשר בעת מלחמת ההתשה הפך לשני והאחרון שקיבל את עיטור הגבורה של משטרת ישראל.
ביוגרפיה

וקיל היה סמל שני ומפקד כיתה במשמר הגבול בעת מלחמת ההתשה, והיה שייך לגדוד שהופקד על שמירתם של יישובי עמק בית שאן, בסמוך לגבול עם ירדן.
כחודש לפני התקרית שהעניקה לו את עיטור הגבורה, נפצע וקיל בלשונו מנתזים של כדור שנורה ממקלעון אל תוך הנגמ"ש שעליו פיקד.
ב-29 באפריל 1969, שימש וקיל כמפקד נגמ"ש סיור בגבול ירדן, מזרחית לקיבוץ מעוז חיים. באותו יום יצאו לסיור שגרתי על הגבול כוח רגלי, בו נכלל חברו של וקיל, חיים ספקטור, ואותו ליוו נגמ"ש מג"ב בפיקודו של וקיל וזחל"ם צה"לי. וקיל וספקטור היו חברים ותיקים, והוריו של ספקטור אף לא ידעו שהוא משרת בקרבי, לאחר שווקיל שכנע אותו להצטרף אליו ולעזוב את בסיס ההדרכה.
בעת שהיה הזחל"ם עם חלקו האחורי לעבר הגבול, נכנס הכוח למארב ירדני והזחל"ם נפגע מבזוקה והחל לבעור. וקיל העמיד את הנגמ"ש כך שיגן על הזחל"ם מפגיעות נוספות, ומיהר לפתוח את דלת הזחל"ם כדי לחלץ את יושביו.
כאשר פתח את הדלת, הבחין וקיל כי התחמושת שבזחל"ם מתחילה לבעור. הוא החל לחלץ את יושביו ולהעבירם אל הנגמ"ש שלו, וניסה לכבות את הלהבות תוך שהוא סופג אש ירדנית כבדה. לאחר שסיים לחלץ את הלכודים, עלה וקיל על הזחל"ם והשתמש במקלע שהיה על גביו כדי להרחיק את האויבים ולאפשר לאנשי הכוח הרגלי להיחלץ מהמקום בו התחפרו ולעבור למקום בטוח.
לאחר שכל הכוח הרגלי חולץ, נותר במסתור רק חיים ספקטור, ואז ירו לעברו הירדנים בזוקה והוא נפצע. וקיל, חברו, נטל את נשקו האישי ורץ לעברו. הוא הגיע אליו, למרות שהיה במרחק מטרים ספורים מהגבול, חבש אותו וארגן את כוח הסיור להשיב מכת אש לאויבים עד שהגיע זחל"ם חילוץ נוסף ופינה את השניים למקום בטוח.
בדצמבר 1974 העניק לו שר המשטרה שלמה הלל את עיטור הגבורה של משטרת ישראל, בו נכתב:
בתאריך 29 באפריל 1969 שימש סמל שני יוסף וקיל כמפקד נגמ"ש סיור בגבול ירדן, מזרחית לקיבוץ מעוז חיים. באש שנפתחה על ידי האויב נפגע זחל"ם צה"ל, שנתן חיפוי לסיור והחל לעלות בלהבות. סמל שני יוסף וקיל הגיע אל הזחל"ם במהירות וחרף התפוצצויות התחמשות שבתוכו, פינה ממנו בקור רוח את הפצועים והחל לכבות את האש. בהמשך חלופי האש נפצע אחד משוטרי הסיור הרגלי. למרות שהפצוע היה מוטל במרחק של מטרים ספורים בלבד מן הגבול, לא היסס סמל שני יוסף וקיל לרוץ אליו תחת אש כבדה ולחובשו. לאחר מכן אירגן את צוות הסיור כדי להשיב אש אל עבר מקורות הירי, עד לבוא כוח החילוץ. בפעולה זו, שנעשתה תוך סיכון עצמי רב, גילה גבורה עילאית. על מעשה זה הוענק לו עיטור הגבורה משטרה לפי חוק העיטורים במשטרת ישראל.
לקריאה נוספת

יוסף ארגמן, הגבול – פרשיות בתולדות מג"ב, הוצאת משרד הביטחון, 1996, עמודים 111–112.
יאקוב ואן אייק

| --- | --- |

 לידה:  1590 Heusden, הולנד 
 פטירה:  26 במרץ 1657 (בגיל 67 בערך) אוטרכט, הולנד 
 מוקד פעילות:  הרפובליקה ההולנדית 
 זרם:  המוזיקה הקלאסית בתקופת הבארוק 
 סוגה:  המוזיקה הקלאסית בתקופת הבארוק 
 שפה מועדפת:  הולנדית 
 כלי נגינה:  חלילית 
 www.jacobvaneyck.info
 
יאקוב ואן אייק (בהולנדית: Jacob van Eyck;‏ סביבות 1590 – 1657) היה מוזיקאי הולנדי, אחד הידועים ביותר בארצות השפלה במאה ה-17 כנגן פעמוני כנסייה, מומחה בבניית פעמונים וכוונונם, נגן עוגב, וירטואוז בחלילית ומלחין.
ביוגרפיה

ואן אייק נולד עיוור והיה בן למשפחת אצולה שהתגוררה בעיר הקטנה הסדן (Heusden). בשנת 1625 עזב את עירו ונתמנה לנגן קאריון במגדל הפעמונים של קתדרלת אוטרכט. רנה דקארט, איזק בקמן ומדענים אחרים שבחו את הידע שלו באקוסטיקה, בניית וכוון פעמונים. במהרה החלו נגני פעמונים להגיע לאוטרכט כדי ללמוד אצלו.
ואן אייק הלחין את הספר Der Fluyten Lust-hof (גן התענוגות של החליל). מהדורות לספר זה הופיעו בדפוס בשנים 1644, 1646, 1649, 1654 ו-1656, אוסף מקיף ביותר של קטעי סולו לחלילית סופרן. היצירות מגוונות וכוללות יצירות חופשיות, שירי עם, נעימות ריקודים, יצירות כנסייתיות, פרקי תהילים ושירים מתקופתו. ברוב המקרים מופיעות המנגינות עם ואריציות שהולכות ונעשות מהירות ווירטואוזיות. היצירות החופשיות כוללות פנטסיות ופרלודים בעלי אופי אלתורי בדומה לטוקטות לכלי מקלדת מהתקופה. שירי העם הנכללים בספר הם ממקורות שונים: הולנדיים, אנגליים, צרפתיים ואיטלקיים. בספר נכללות גם וריאציות על שירים אמנותיים ידועים מתקופתו, כמו למשל מאת ג'ון דאולנד האנגלי, ג'וליו קצ'יני וג'ובאני ג'אקומו גסטולדי האיטלקים, וכן יצירות תאוריות-תוכניתיות כמו "הזמיר האנגלי" (Engels Nachiegaeltje), יצירה המחקה את ציוצי הזמיר. היצירות הכנסייתיות כוללות וריאציות על מזמורים גרגוריאניים, כוראלים פרוטסטנטיים ושירים כנסייתיים צרפתיים. בספר ריקודים מהתקופה, כגון פאוואן, גליארד, וולטה, פאסאמצו, אלמנד וקוראנט, לעיתים קרובות בלוויית וריאציות. היצירות שבספר חביבות על חליליתנים רבים בשל החן והווירטואוזיות שלהן, והן מבוצעות בימינו לעיתים מזומנות, בקונצרטים ובהקלטות.
טאנגי ניאנזו

ניאנזו טאנגי-אוסטין קואסי (בצרפתית: Nianzou Tanguy-Austin Kouassi; נולד ב-7 ביוני 2002 בפריז שבצרפת) הוא כדורגלן צרפתי המשחק בעמדת הבלם בקבוצת סביליה מהלה ליגה.